LidanRubinov/Halacha-QA huggingface dataset:
שאלה: הקושי ביישום הלכות טומאה וטהרה: הלכות טומאה וטהרה נראות קשות מאוד ליישום, (למשל לקחת מיטה או ספה למקווה) מכבידות (הצורך לחשוב כל רגע במה נוגעים), וכרוכות באי נעימות רבה. (מצב שבו טומאות היוצאות מגופו של הגבר או האישה אינם ענינם הפרטי) לצורך דוגמא - מצב שמטבעו עשוי להיות נפוץ מאוד - ליל סדר כאשר האישה נידה - עליה להזהר מלגעת באוכל (ולכן גם אינה יכולה לבשל לחג), ואם מישהו ייגע טעות בה או בכיסא שהיא יושבת עליו לא יוכל להמשיך באכילת קורבן פסח (אפילו אם יטבול). השאלה היא כפולה - א. האם זה דרכיה דרכי נועם? ב. איך אפשר לייחל לבניין בית המקדש, ואיתו החזרה אל כל דיני טומאה וטהרה?
תשובה: צריכים להבין שהחיים אז היו ברמה של טהרה גדולה מאוד. מי שחי כך והורגל כך זה חלק אינטגרלי מהחיים שלו. פעם אחת התארחתי בקיבוץ לא דתי, ושאלו אותי שם איך אנחנו שומרים שבת. סיפרתי להם כיצד נראית השבת אצלנו. אישה אחת קמה ואמרה שלפי איך שאני מתאר את השבת זה בלתי אפשרי לחיות כך, איך אפשר יממה שלימה בלי להדליק טלוויזיה ובלי לשמוע רדיו, ולא עושים עוד הרבה דברים. הכל תלוי האיזה מקום האדם נמצא, אם הוא נמצא בספרה שהדברים האלו רגילים, לו אז זה אפשרי למרות שזה לא קל. כמו שכיום לא קל להתמודד עם הרהורים, אבל היהדות דורשת מהאדם רמה וספרה גבוהה של זהירות. פעם זה כלל גם טהרה והיום כשאנו רחוקים מזה, זה נראה לנו מן הנמנעות, אולם מי שחי בתוך מציאות כזו בוא יודע שזה חלק אינטגרלי מן החיים וזה נעשה כמו טבע שני. כאשר ייבנה בית המקדש תשתנה הגישה שלנו, וכל הדברים האלו יהיו יותר פשוטים.
שאלה: כוסברה בפסח: אני אשכנזיה ויש לי חתן מרוקאי. שמעתי שיש בעיה עם כוסברה בפסח. האם זה נכון? מראש וחג שמח!
תשובה: ירק הכוסברה אינו גרגרים ומותר.
שאלה: מזון לתינוק בפסח: בני התינוק בן כ-11 חודשים וניזון ממטרנה כ-3 פעמים ביום, יחד כמובן עם אוכל מוצק. שאלתי היא: 1. האם יש להקפיד על מטרנה עם חותמת "כשר לפסח" (כל עוד כמובן אין ברכיבים חיטה או חמץ גמור אחר)? 2. כלי האוכל שלו וכיסא האוכל שלו, הינם מפלסטיק ונחשפו בוודאות לחמץ. האם ניתן להכשירם? האם חייבים לקנות כלים חדשים ולהימנע משימוש בכיסא? 3. שאלה כללית - החל מאיזה גיל יש להקפיד על בשר-חלב? כלי אוכל נפרדים? להמתין בין בשר וחלב? וכו. וחג שמח, יפעת
תשובה: 1. רצוי כשר לפסח, ואם אין אפשר להקל בשעת דחק. 2. יש לרחוץ היטב עם סבון ולערות מים רותחים על המגש. 3. על כלים נפרדים יש להקפיד בכל גיל. על הפסקה בין אכילת בשר לחלב: החל מגיל 3 הפסקה קטנה. אחרי גיל 5-6, תלוי בהבנת הילד, בהפסקה של שעה ולהוסיף עוד שעה מידי שנה בשנה.
שאלה: קדיש אחד או שניים?: ע"פ עדות המזרח. בשבת שמוצאים 2 ספרי תורה. כגון: שבת פרה, החודש וכו. ויש רק ספר תורה אחד שגוללים, האם אומרים קדיש אחד או 2?
תשובה: יש לומר קדיש אחד בסוף הקריאה.
שאלה: עבודה בחול המועד פסח: לרב אני סטודנט לרפואה ועובד בעבודה שעיקרה זה לאסוף בניתוח דגימות של גידולים ולהעביר את זה למעבדה למציאת תרופה. ניתוחים אילו נעשים גם בימים האלה שהרופאים שובתים, זה ניתוחים "דחופים". שאלתי היא האם בחול המועד פסח מותר לי להמשיך לעבוד בזה כמו שרופאים עובדים?האם זה נחשב פיקוח נפש? וחג שמח.
תשובה: מותר גם בחול המועד כי יש בזה צורכי רבים.
שאלה: ניקוי חמץ מספרים?: א.כיצד לנקות ספרים שיש חשש גדול שיש בהם חמץ לקראת פסח? ב.מה לעשות עם ספרים שאיני יודע אם יש בהם חמץ?
תשובה: לדפדף דף דף בפרט במקומות שיתכן שקראו בהם תוך כדי אכילה. בספרים שיש רק חשש- אין לקרוא בפסח ליד האוכל.
שאלה: בריות טובות: מדוע בברכת האילנות מזכירים "בריות טובות" מה הקשר?
תשובה: הקב"ה ברא בעולם טוב ורע, אמנם אנו משבחים על הנאתנו בבריות הטובות לאדם כמו עצי פרי ולא על עצי סרק.
שאלה: תיקון להוגה את שם השם באותיותיו: מה עלי לעשות אם הגיתי שם השם באותיותיו י-ק-ו-ק במקום ק אות ה אמרתי זאת לצערי הרב במקווה ופעם גם סתם שהייתי יותר קטן נסתי לקרוא את שם השם עשיתי תשובה השתדלתי להתענות יום אחד וקראתי ש ח"ו אין לו חלק וכ ו ואני לומד בישיבה האם יש משהו מסוים תיקון או איזה דבר לכפר?
תשובה: יש לך דרך מסויימת לתקן, והיא גם סור מרע וגם בעשה טוב. סור מרע - תקבל על עצמך שלושה ימים של תענית דיבור, שני חמישי שני. ובנוסף - כל ימי חייך, בימי השובבי"ם תקבל על עצמך יום אחד של תענית דיבור. בעשה טוב- תקבל על עצמך בלי נדר שבמשך חודש, כל פעם שכתאמר את שם ה', בשמונה עשרה, בברכת הנהנין או בכל ברכה אחרת, לפני אמירת שם ה' תעצור לרגע ותחשוב על מה שאתה הולך לומר. בתור תיקון, לתת כבוד גדול לשם ה' בעשה טוב וגם בסור מרע.
שאלה: להשיב כסף לסבתא שנפטרה: כשהייתי קטן השתמשתי אצל סבתא שלי זכרונה לברכה בערוצים בת בטלווזיה. אני יודע שהגיע לה חיוב בת איך אני יכול להחזיר? זכור לי שהחזרתי סכום כלשהו בלי שירגישו אך זה היה מזמן והשנה שהיא נפטרה הדבר שוב צץ במוחי ורציתי לדעת איך להשיב?
תשובה: תוכל לקנות סידורים או חומשים לבית כנסת ולרשום עליהם שהם מוקדשים לעילוי נשמתה.
שאלה: תפילין בשעת כאבי בטן: 1. האם מי שבלי כוונה הפיח בתפילין צריך לעשות איזה משהו לכפר, איזה תיקון לדבר? 2. בדרך כלל אין לי בעיה של צורך להפיח בשעת תפילה עם תפילין בכל זמן שחרית. קרה לי שהיה לי כאבי בטן והרגשתי צורך להפיח. הייתי עם תפילין והחזקתי את עצמי כמה פעמים, האם זה ר או שבהתאפקות מלהפיח גם צריך להוריד את התפילין. אני יכול להחזיק את עצמי, השאלה האם זה ר עם תפילין?
תשובה: 1. טוב לתת צדקה, כיוון שאע"פ שהדבר אירע באונס, שמא היה ביכולתך להיזהר יותר. (ראה אשל אברהם בוטשאטש על סי' לח סע' ב. ואמנם שם כתב להתענות, אך בדורנו שאנשים חלושים יותר כבר כתבו הפוסקים שנותנים צדקה במקום להתענות). 2. אם אתה משוכנע שאתה יכול להתאפק אתה יכול להניח, אולם תניח רק בזמן קריאת שמע ותפילת עמידה (שו"ע סי' לח סע' א-ב ומשנה ברורה ס"ק ו)
שאלה: ניקוי מכשיר מסוג ipod touch: איך מנקים מכשיר מסוג ipod touch? יש לי מן "דף ניקיון" מיוחד אשר לא השתמשתי בו אבל יוצר בחו"ל אני חושש כי זהו מכשיר "עדין". איך מנקים מקלדת מחשב?
תשובה: נקיון עם מטלית רכה העוברת על כל המשטח ואין לדבר בו תוך כדי אכילה בפסח. עם מברשת רכה ובפסח אין לעבוד במקלדת בזמן האכילה(יש גם להפוך את המקלדת על פיה ובאויר לנער אותה- ואם יש פרורים בין הכפתורים הם נופלים).
שאלה: ניפוי קמח למצות: כל שנה חמי מקפיד לקנות קמח מהודר למצות שמורות שהם מהדרים ומכינים בעצמם. אבל האם לא צריך לנפות את הקמח? הרי לוקח כמה ימים טובים עד שאופים וקמח כזה הוא כקמח מלא שאי אפשר לנפותו בנפה רגילה.ולא שומרים אותו בקירור,שלא יחמיץ מהלחות. האם אפשר לאכול מהמצות למרות שהם לא ינפו את הקמח
תשובה: צריך לנפות את הקמח. אמנם אם לא עבר זמן רב אפשר לפזר חלק מהקמח על משטח ולהתבונן באור גדול. ואם לא נמצא דבר, אפשר להקל ולסמוך על חזקה שאיננו מתולע.
שאלה: ניקוי ירקות מתולעים: האם ניתן לנקות ירקות עלים (מגידול רגיל) מחרקים באמצעות החומר "סטרילי"?
תשובה: וברכת ד' "סטרילי" איננו מנקה אלא מקל על הניקוי. הניקוי נעשה בשפשוף העלה והורדת האקריות, כנימות, פסוקים, טריפסים וכדו'. כמו כן, יש חרקים בתוך העלים (מנהרן). העולה שעיקר הנקיון הוא בראיה ושפשוף, והמים והחומרים מסייעים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כלים שבושל בהם בשר לא חלק: ב"ה רבה לכבוד הרב! אנו ספרדים. יש לנו סירים שבושל בהם בשר לא חלק. צריך הגעלה?
תשובה: אין צורך בהגעלה מן הדין, ורק אם רוצים להחמיר אפשר להגעיל.
שאלה: פירוט ענייני היראה: מה ההבדל בין יראת שמים, יראת חטא, יראת השם, ומה ההגדרה של כל אחד? איך מגיעים לזה?
תשובה: נראה שיראת שמים הוא תואר כללי הכולל את הנכונות המוחלטת לקבלת התורה. יראת השם הוא תואר מיוחד יותר להערצת ד' יתברך משום גדולתו שאין לה חקר ומשום כך קבלת משמעת דבריו. יראת חטא איננה במדרגה של ירא השם, שהוא כולל את כל החיים לעומת ירא חטא שנזהר מחטאים אבל אין יראת השם עליו בשעה שאין לפניו חטא. אפשר להגיע לכך ע"י לימוד תורה שבה לומדים עד כמה פרטי המעשים חשובים. ויראת שמים או יראת השם אפשר לקבל כשלומדים ספרי אמונה המדברים על גדלות השגחת השי"ת.
שאלה: ציצת לבגד לליל הסדר מאלבד: אני מכין לתלמידי "ערכה" לליל הסדר הכוללת כמין בגד מאלבד, לבגד יש ארבע כנפות - האם הוא חייב בציצית? (כמו כן, אני מעריך שהבגד יזרק לאחר החג, אולי גם זה משפיע)
תשובה: אם זהו לבוש חד פעמי, אין חיוב ציצית.
שאלה: דרסתי בטעות חתול: אתמול בלילה נסעתי עם חברה לבת מצווה וקצת אחרי אמירת תפילת הדרך דרסתי חתולה. ניסיתי להאט אבל לא עזר, היא נשארה במקום. אני מאוד אוהבת בע"ח. אני מרגישה נורא - הרגתי יצירה, איך אני מכפרת על זה, ומה אני צריכה לתקן אם ה עשה אותי שליחה לחובה כזאת?
תשובה: הריגת בעלי חיים אינה נחשבת חובה. הריגת בעלי חיים היא בעייתית עם היא נעשית סתם ללא צורך. החיים של בעלי חיים הם נחשבים ברמה הכללית שלהם, כלומר: שמירת המין של בעלי חיים, אולם אין נשמה ותפקיד יחודי לכל בעל חי בפני עצמו. לכן אינך צריכה לייחס חשיבות למה שארע כשבעצם לא התכוונת להריגה ובוודאי לא נטבע בקרבך שום מידת אכזריות וכד'. אולי הקב"ה הפגיש אותך עם מציאות זו כדי שתעשי את הברור הזה.
שאלה: שמחה ויראה משולבים: סליחה מראש על האריכות אשמח אם כבוד הרב ירחיב ויאריך כמה שנדרש כדי שהדבר יובן היטב כי זה אבן יסוד בעבודת ה'. יש לי בעיה אני לא מצליח לשלב בעבודת השם שמחה ויראה. אם אני שמח, אני מתחיל לפרוק עול ומגיע לעוללות וליצנות. אם אני ביראה, אני סגור עצוב מדוכא. התחלתי לעבוד על יראה, היו אנשים שאמרו לי אתה נראה מדוכא עצוב תשמח קצת תחייך. אני שמח, מרגיש שאני מתרחק מן תורה וגורם לביטול תורה אז כך. 1 איך משלבים את שניהם יחד? 2 מהי שמחה בעבודת השם ללכת כל היום עם חיוך לצחוק כל היום? איך אני יודע שאני מקיים מצות בשמחה? 3 איך מגיעים לשמחה? 4 איך ניתן להסביר "עיבדו את ה' בשמחה" ומצד שני "גילו ברעדה"?
תשובה: 1. תבחר לך חברים טובים ויראי שמים והם יעזרו לך הן ביציבות בזמן השמחה והן בשמחה בזמן היראה. 2. כשלומדים כמה גדולה הזכות להיות בן לקב"ה ועוד יותר לקיים את התורה הקדושה מתמלאים בשמחה פנימית שנותנת סבר פנים יפות. 3.יש צורך לשמוח אך להיזהר שלא להפריז ולהגיע לזלזול במצוות.
שאלה: הדרך לענווה ולב נדכא: בענין ענווה שאומרים לב נשבר ונדכא, מה הכוונה להיות בזוי ועצוב כל היום? איך מגיעים ללב נשבר ומה הכוונה של זה? וכן לגבי נדכא, מה הכוונה ואיך נגיע לזה?
תשובה: כשאדם זוכר כמה טובות עשה לו ד' וכמה מעט זכה הוא האדם לעשות את הטוב בעיני ד' הוא מרגיש בוש ונכלם והוא משתדל להרבות טוב וחסד בלי שום גאוה או התנשאות.
שאלה: ערב גיבוש צוות בספירת העומר: האם אפשר לקיים ערב גיבוש צוותי (בית ספר) ובו נאכל "על האש" ונשמע מוזיקה? האוירה כמובן שמחה וחוייתית.
תשובה: האיסור הוא רק על מוסיקת ריקודים.
שאלה: mp לילד מתחת לגיל 13: האם מותר לקנות לילד מתחת גיל 13 mp בשביל לשמוע שירים דתיים?
תשובה: אין דינים מיוחדים לילד קטן בעניין mp.
שאלה: צניעות בהליכה למרפאת שינים: יש משפחות שמוציאות ממון רב על רפואת שינים. בעקבות כך נתעוררתי לשאול - מה עדיף, ללכת למרפאת שינים שאין בה בעיות של צניעות, אך המחירים שם מרקיעי שחקים או ללכת למרפאה שיש בה בעיות של צניעות (אך לא בעיות בתחומים אחרים - כשבת, כשרות וממונות) אך המחירים שם זולים? אשמח לקבל תשובה.
תשובה: יש הרבה מרפאות שיניים בהן אין בעיה של צניעות והמחירים שם אינם יקרים.
שאלה: שעטנז בבגד העשוי כותנה ופשתן: בגד העשוי כותנה ופשתן האם הוא שעטנז?
תשובה: רק בגד העשוי מצמר ופשתים הוא שעטנז. שילוב של כותנה אינו עושה שעטנז. כמובן שאין להסתמך רק על התווית שמא יש לבגד כריות המכילות שאריות בדים הכוללות צמר וכד'.
שאלה: להתפלל במניין בבי"כ קראי, או ביחידות: הוזמנו לחתונת קרובי משפחה שאינם דתיים, וקרוב לודאי שלא נצליח לארגן מניין ערבית באולם. כדי לא לאחר ולהגיע בזמן לחופה - יש לנו אפשרות להתפלל ערבית ביחידות או ללכת למושב סמוך, שם יש תפילת ערבית בבי"כ קראי. 1) האם מותר להתפלל שם, ואיתם? 2) עדיף להתפלל במקרה זה ערבית ביחידות?
תשובה: אל תתפללו בבית כנסת קראי, תתפללו ביחידות ואל תתפללו שם.
שאלה: קניית דירה בספירת העומר: ב"ה אתמול כתבנו זיכרון דברים על דירה חדשה. עורכי הדין אמרו שיקחו מספר ימים עד לחתימת החוזה, בשל הניסוח שלו. כיוון שאנו לפני פסח, רציתי לשאול האם מותר לחתום על החוזה בימים של ספירת העומר? יש לציין, שהמוכרים אינם דתיים, ולחוצים שנסגור ברגע שיתאפשר מבחינת החוזה (על כל המשתמע מכך). על התשובה מראש, חג שמח וכשר.
תשובה: מותר לקנות דברים חדשים בספירת העומר וזה כולל גם דירה.
שאלה: כשרות שבבי סויה לפסח: האם שבבי סויה יבשים כשרים לפסח? עבורי זהו תחליף בשר כיוון שאני צמחונית. וחג שמח!
תשובה: עד כמה שידוע לי רוב האשכנזים נמנעים מאכילת סויה בגלל גזרת קטניות. האם אין תחליפים אחרים?
שאלה: שהייה בין נטילת ידיים ללחם: מכיוון שאנו משפחה מרובת ילדים, יוצא שבנטילת הידיים שבשבת לוקח הרבה זמן בין הנטילה של כולנו לברכת המוציא של אבי (יותר מהילוך כ"ב אמה), מה עושים? לוקח הרבה זמן בין ברכת המוציא של אבי עד לרגע שאני מקבל את הפרוסה שלי, מה לעשות(אם אברך בעצמי לא יהיה לי לחם משנה)?
תשובה: אם לא מסיחים את הדעת אין זה הפסק. אשריכם שיש לכם משפחה גדולה.
שאלה: מה הכוונה "נטו" לענין מעשר כספים?: הרב אריאל כתב שהמעשר כספים צריך להנתן מהנטו שברוווחים ולא מהברוטו. נטו לענין זה פירושו הכסף הנותר אחר הוצאות העבודה או הכסף הנוטר לאחר כל ההוצאות שיש לי.
תשובה: נטו הכוונה לאחר ניכוי המס.
שאלה: קטניות וחמץ בבית לא שומר תורה ומצוות: חזרתי בתשובה לפני 3 שנים, הורי לא שומרים תורה ומצוות. אני גר אצלם בבית-האם אני מחוייב לנקות את הבית מחמץ? הרי הכל שלהם, אין כמעט פריטים מלבד כמה כלים שבבעלותי, הכל בבעלותם. אם זה לא בבעלותי אני לא עובר על בל יראה ובל ימצא נכון? בנוסף בעבר היו לנו סיכסוכים על כך שאני "מנהל" את החיים בבית ולכן אני לא מעוניין להגיד להם לנקות או למכור את החמץ. בנוסף הוריי אשכנזים, ב-3 פסחים האחרונים אכלתי קיטניות כיוון שמאוד קשה לי לא לאכול-אין לי מי שיבשל לי ואני לא יודע להכין הרבה תבשילים. לא מצוי מקום שמוכר אוכל כשר לפסח גם מקיטניות (לפחות לא בקרבת ביתי).
תשובה: החמץ שלהם אינו שלך ואינך עובר עליו. אל תתערב בענייניהם ללא רצונם. בכלל, אל תעיר להם ואל תטיף להם מוסר בשום נושא. שמור לעצמך מזון כשר עטוף בשתי עטיפות ובכלים שלך. במצבך אתה יכול לאכול קטניות.
שאלה: ברית מילה דחוי: לחבר שלי נולדו תאומים בן ובת. הבן במשקל 2.3KG. האם יש מניעה לקיים את הברית בזמנה? אמרו לנו שצריך להמתין עד למשקל 2.5KG. ובמידה וכן, האם ניתן לקיים ביום שישי או שיש עניין לא לקיים ברית שנדחתה ביום שישי.
תשובה: לא רק המשקל קובע אלא גם הבשלות. הרופא יקבע מתי תיערך הברית. ניתן לחשב את מועד הברית לפי קצב העליה במשקל.
שאלה: ראש ממשלה גוי: איך אמור להיות היחס שלנו למדינת ישראל אם חלילה וחס ו וכעת אני מקדיש את כל התפילות והלימוד של כל עם ישראל כדי שזה לא יקרה חס ו אם חלילה יתמנה רה"מ גוי?
תשובה: לא תופרים תכריכים לפני שאדם נפטר. לא צריך לחשוש לזה כרגע, כשנגיע לגשר נעבור אותו.
שאלה: מעשר כספים לאברך: לכבוד הרב! אני אברך בישיבה, וההכנסות שלנו הם: מילגה מהישיבה, כסף מההורים ועבודה צדדית קטנה. ההוצאות השוטפות הן בערך בסכום ההכנסות, אנו רוצים לתת מעשר כספים אך אם ניתן מעשר כספים אצטרך לעבוד עוד על חשבון הלימוד. שאלתי היא, הקב"ה מבטיח (ואף אמר "בחנוני נא בזאת") שאדם המעשר יתעשר, האם עדיף לתת מעשר כספים ולסמוך על כך שהקב"ה יתן לנו מספיק שלא אצטרך לעבוד במקום ללמוד או ללמוד כרגיל ולא לעשר מההכנסות השוטפות?
תשובה: אני ממליץ מאד להתרגל לתת מעשר כספים גם בזמן שאולי מצד הדין כאשר ההכנסה היא ממלגות ועזרת הורים והיא אינה מחוייבת ממש, אך יש חשיבות להתחנך לתת. וגם זה מביא ברכה לא רק מבחינה הכלכלית אלא אף במובן הנפשי. עשר בשביל שתתעשר בנפש וזה יותר חשוב מהעושר הממוני.
שאלה: שמיעת מוזיקה בימינו: כידוע, השו"ע ורוב הפוסקים, אם אני לא טועה, אוסרים שמיעת מוזיקה בימינו מפאת חורבן ביהמ"ק. מדוע מתירים כיום? האם יש לזה קשר ל אתחלתא דגאולה? אם כן, והרי המקובלים בזמנו של האר"י הקדוש האמינו שאותו דור הוא אתחלתא דגאולה, אז אנחנו מבינים שאתחלתא דגאולה הוא מושג יחסי מאוד. אז מדוע מתירים היום?
תשובה: הרמ"א אומר שאסור רק למי שהולך לבתי משתאות או למי שקם על הבוקר עם מוזיקה, כמו המלכים, אבל סתם לשמוע מוזיקה - מותר. אבל לדעת השו"ע יש מקום להימנע משמיעת מוזיקה (חוץ מבשמחות כמו חתונות וכדו') בגלל החורבן. מאז החורבן אין שמחה שלמה, ולכן ערב של מוזיקה וכדו'- זה לא לפי הדרכת התורה. זה שהיום לא מקפידים על ההלכה הזאת - זוהי תוצאה של חולשה ושל השפעת התרבות המערבית.
שאלה: פרק שירה ולימוד תורה, שלושת השבועות: לכבוד הרב יש לי מספר שאלות למה יש מעלה יותר גבוהה לימוד גמרא בעיון או לאמירת פרק שירה? אם אני רוצה לבקש בקשה מהקב"ה מה עדיף ללמוד גמרא, לקרוא תהילים או לעסוק בפרק שירה? כמובן שצריך הכל דבר בעתו מה טוב וכמובן שהכל ביחסי? האם שלוש השבועות תקפות היום? ואם לא אז מדוע?
תשובה: זה כמו השאלה מה יותר צריך לאכול, בשר, לחם או ירקות? התשובה היא שהאדם צריך לקבל את הויטמינים מהכל, וכך גם לעניין שאלתך, צריך גם מזה וגם מזה. אדם צריך לדעת איך מנתחים דברים, איך שוקלים דברים, צריך לדעת את עומקה של תורה, וזה נקנה כמובן ע"י הגמרא. ויש גם חשיבות להתדבקות בקב"ה, כי לפעמים אדם בתוך לימוד הגמ' יכול להיות שקוע יותר מידי בטענות של הרמאי, ובכל מיני מחשבות שלא מקרבות אותו יותר מידי לקב"ה, ופרק שירה יותר מדבק את האדם לקב"ה. הרב אבא עליו ה היה נוהג להשקיע את רוב זמנו בלימוד הגמרא וההלכה, ומידי פעם היה אומר תהילים ושאר דברים שמדבקים את האדם לקב"ה. מה המינון? על זה נאמר אין אדם למד אלא במקום שליבו חפץ, צריך להקיף את כל חלקי התורה. איך לחלק את הזמן? זה כל אדם צריך לקבוע לעצמו. מעלת פרק שירה היא להבין שכל הבריאה כולה אומרת שירה לקב"ה. כשאדם הולך לטבע, והוא רואה את העשבים, האילנות, הציפורים, בעלי החיים, הנחלים, הים, הוא מתמלא מיד אהבה לקב"ה, שמחה גדולה, רוממות פנימית - זה גורם שירה! אז יש דרך לבטא את השירה הזאת, בפרק שירה. הפרק הזה בעצם בא לחבר בין הפסוקים שאנחנו אומרים לפסוקים שבעלי החיים אומרים. כשאדם שומע צפרדע הוא לא מבין יותר מיד מה היא אומרת אבל באמת קרקור הצפרדעים וציוץ הציפורים, שאגת האריות ונהמת הדובים, כל אלה מצטרפים לשירה, שירת הבריאה. בקשר לשלושת השבועות. השבועה היא 'אל תעירו ואל תעוררו את האהבה עד שתחפץ', אבל כשה' חפץ כבר אין שבועה ואולי אפילו השבועה היא הפוכה. השבועה היא כן לעלות לארץ! המצווה לעלות לארץ חוזרת למקומה. והשאלה היא מתי הקב"ה חפץ, ולזה יש תשובה גם עפ"י הפשט וגם עפ"י הזוהר. על פי הפשט, אנחנו יודעים שהארץ נותנת פריה בעין יפה, והגמ' אומרת על זה 'אין לך קץ מגולה מזה' (סנהדרין צ"ח, ב). וזה גם פסוקים מפורשים בסוף ספר דברים (פרק ל'), 'ושב ה' א-לוקיך. וקבצך מכל העמים אשר הפיצך. והביאך ה' א-לוקיך אל הארץ אשר ירשו אבותיך וירשתה והיטבך והרבך מאבותיך.'. ואת זה שהארץ שהיתה שוממה 1900 פתאום פורחת, זה דבר שאנחנו רואים במו עינינו. אז הנה שהקב"ה חפץ בחזרתנו לארץ והוא מראה לנו את זה דרך ארץ ישראל בצורה ברורה מאוד. וגם על פי הזוהר. שהזוהר כותב שגזרת הכתוב היתה לאלף שנה, וכידוע זה עבר מזמן. ולכן בעקבות דברי הזוהר עלו כבר מרן הבית יוסף והארי, כי הם הבינו שכבר נגמרה השבועה. אז אם גדולי הפוסקים כמו אלה שהזכרנו ועוד רבים אחרים הבינו שכבר נגמרה השבועה, מי יכול לחלוק עליהם. בצורה עקרונית, השבועה לא נפסקה להלכה. היא לא מופיעה בשום אחד מספרי הפוסקים, לא שו"ע ולא רמב"ם. אז גם בזמן שהשבועה הייתה להגיד שזה אסור, אסור לעלות לארץ, אין הלכה כזאת. אנחנו גם יודעים שבגמרא זו מחלוקת, שתלמידי רבי יהודה לא קיבלו את דעתו בזה, וגם הרבה מגדולי ישראל עלו לארץ, רואים שחכמי ישראל לא פסקו אותה כאיסור.
שאלה: לבחור תחום בעריכת דין: הנני סטודנט שנה ב למשפטים, ואני צריך לבחור את תחום התמחותי בעתיד. אודה לכם מאוד אם תוכלו לכתוב אילו תחומי עיסוק משפטיים יש בהם משום "הרמת יד בתורת משה", ובאילו אין בעיה לעסוק כיום. בכבוד רב, ו מראש.
תשובה: התחום הפלילי הוא מדיני מלך ונראה שאין בעיה הלכתית איתו. התחום של ההסכמים והחוזים, נראה שאין בעיה איתו שהרי מדובר על הסכמות בין בני אדם. התחום של יחסי עבודה נראה שאין בעיה, שהכל לפי מנהג המדינה.
שאלה: יקבי חברון לקידוש לספרדים: ידוע שישנם יינות שיש בהם יותר מים מאשר יין. במקרים אלו ספרדי לא יכול לברך בורא פרי הגפן. האם יקב חברון בהשגחתו של הרב דב ליאור שליט"א מתאים גם לספרדים, דהיינו, שיש בו יותר יין מאשר מים? האם הוא כשר לקידוש ולהבדלה לספרדים?
תשובה: כל יין שמיוצר בהשגחתי יש בו לפחות 51  יין.
שאלה: זכויות יוצרים: במסגרת עבודתי כגרפיקאית מגיעים אליי לקוחות שמבקשים ממני 1. לסרוק בשבילהם תמונות (מספרים, מיצירות גרפיות מודפסות של אנשים אחרים וכדו ) 2. להוריד תמונות מהאינטרנט, כדי לעצב להם מהתמונות חומרים לשימוש מסחרי. 1. האם מותר לי לעשות את זה? לרוב מדובר בחומרים שלא ניתן לרוב למצוא במאגרי תמונות חוקיים (כגון תמונות של מכונות וציוד מקצועי). 2. אם המנהל שלי או הלקוח אומרים לי שהאחריות לתמונות היא עליהם (אך אני המבצעת) - האם יש אפשרות להתיר? העניין ממש חשוב לי מכיוון שיפטרו אותי במידה ולא אסכים לסרוק להוריד את התמונות מהאינטרנט.
תשובה: 1. אסור לעשות שימוש בחומרים עם זכויות יוצרים לצרכים מסחריים. 2. גם כשהלקוח או המנהל לוקחים עליהם את האחריות את מסייעת לדבר עבירה, ולכן זה אסור גם במחיר פיטורין מן העבודה.
שאלה: תולעים בחסה: קיבלתי חסה של יבולי הכפר שדורגה בדגם האחרון של הרה"ר בין החברות האחרונות שיש להן כשרות ונכתב שחובה להשרות בסבון וכו. האם יש עניין להחמיר ולא לאוכלה למרות הטיפול הזה או שהטיפול פותר את כל הבעיה? השואל הוא אברך בישיבת מרכז הרב.
תשובה: וברכת ד' צריך להקפיד היטב על ההוראות ולבדוק במתינות מול האור, לראות שאמנם לא נשאר דבר על העלה. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: להחזיר מידות טובות: בעבר הייתי רגיש, ביישן, עדין, היו אומרים לי דבר בקול הייתי מדבר חלש. כיום אני מרגיש כעסן, מדבר בקול רם, אין בושה, אין עדינות אני יודע שזה תוצאה של חטאים שעשיתי והתחברות לחברים לא הכי טובים איך אני אוכל להחזיר את הביישנות והעדינות שהייתה בי???
תשובה: כדאי לך להשתמש בעצה של תענית דיבור, נכון שהיא עצה 'טכנית', אבל עדיין היא עוזרת. לאחר פעמיים שלוש שאדם נמנע לענות בגלל שהוא בתענית דיבור, גם אם הוא רותח וכועס הוא נמנע מלענות בגלל התענית דיבור וכך הוא לומד לשלוט בכעסו. אך זה לא מספיק, צריך בנוסף להשקיע זמן בלימוד על הסכנה שבכעס ועל המעלה שבעדינות ושברוח טובה, ללמוד ולהפנים.
שאלה: מסעדה המבשלת קטניות: האם מותר לאשכנזים לאכול בפסח במסעדה המגישה גם מאכלי קטניות?
תשובה: כן, בתנאי שהיא עומדת תחת פיקוח והוכשרה לפסח. אולם אין לאכול את הקטניות עצמן.
שאלה: לסדר זקן?: לפני כמה זמן בישיבה שהיה לי התעוררות גדולה חשבתי לגדל זקן שאפתי לא לגעת בו כלל וברוך השם עבר כמה חודשים מאז באותו זמן לא קיבלתי רק שאפתי אך בכל זאת לא נגעתי היום שגדל לי קצת הזקן המשפחה אמי ואחיותי אומרות שזה גודל מוזר ולא להוריד רק לסדר שיראה מסודר אני מעצמי רוצה להשאיר ולא לגעת 1 מה הרב ממליץ לעשות?? 2 היום בחברה נתפס שזקן זה "צדיק" אני יודע שאני לא צדיק ולא קרוב כלל לצדיק האם יש בעיה לגדל את הזקן? אני מרגיש לפעמים שזה כן מוסיף יראת שמים לא יודע אם אני צודק אב יש לי הרגשה כזאת
תשובה: 1. אם לא קיבלת על עצמך, עדיף לך לסדר את הזקן מאשר לא לגעת בו. האיסור לגעת בזקן לא מופיע בספרי ההלכה וגם לא בספרי הקבלה, זה רק מנהג שנוהגים בחסידויות מסויימות, וודאי שהעניין בזה לא עומד מול שני דברים. דבר ראשון, לא עומד נגד כיבוד אב ואם, ודבר שני, זה לא עומד מול כבוד הבריות. יש אנשים שאם הם לא מסדרים את זקנם נוצר איזה שהוא חילול ה', אנשים אומרים 'ראו פלוני זה שלומד תורה איך הוא נראה'. אז אם אדם שייך לחסידות מסויימת ששם כולם לא נודעים בזקן, ר, אפשר לומר שקבלת הציבור גורמת. אבל מי שלא שייך לזה, צריך להעדיף כיבוד אב ואם וכבוד המשפחה על פני מנהג חסידות שאין לו שורש ומקור לא בהלכה ולא בקבלה ומבוסס על איזה דיוק. בקיצור - תסדר את הזקן. 2. אני לא חושב שיש לתחושה הזאת מקום. תסדר את הזקן ותשאיר אותו.
שאלה: הסתכלות בפנים של רשע: לרב במסגרת לימודי הערבית אני צופה גם בקליפים שלקוחים מערוצי התקשורת הערביים של המזרח התיכון. ברבים מהקליפים מופיעים דמויות מעולם התקשורת הערבי, פוליטיקאים ערביים ואנשי דת מוסלמים, ימח שמם, שמביעים דעות אנטישמיות לחלוטין ואף מעודדים לפעילות טרור נגד ישראל. אני צופה בקליפים - מתוך עניין לקלוט את השפה וגם מתוך עניין וסקרנות בתרבות הערבית ובמה שמתרחש בעולם הערבי. על אף שיש לי תיעוב גדול כלפי כל האנטישמים הנ"ל, אני לא יכולה שלא להתפעל מהיכולת הרטורית הגדולה שיש לכמה מהאנטישימיים הנ"ל, לצערנו הרב. כמו כן, יש לי הערכה כלשהי למה שנראה, לפחות מבחוץ, כאומץ וכיכולת הקרבה גדולה שיש להם למה שהם חושבים שהם מטרות נעלות. בקיצור, למרות הרוע הגדול והשנאה כלפי המערב בכלל ויהודים בפרט, אני מוצאת בהם גם דברים שראויים להערכה. שאלתי היא כזו, האם האיסור להסתכל בפנים של רשע כולל גם איסור להסתכל בקליפים של הדמויות הערביות האלו? האם יש משמעות, בהקשר הזה, לעמדה הנפשית שיש לי כלפי אנשים אלו?
תשובה: יש משמעות לעמדה הנפשית ווהאיסור להסתכל בפני רשע קיים.
שאלה: כשרות תבלינים לפסח: יש לי שקית שלא פתחתי עם זעפרת (הצמח) לא כתוש ואין לזה כשרות לפסח, האם אפשר להשתמש בו או לא? אני שמעתי שיש צמחים שלא חייב עליהם כשרות לפסח. מראש חג שמח ובשורות טובות.
תשובה: וברכת ד' בני אשכנז אינם אוכלים כורכום (כמבואר ברמ"א) ועל כן נראה שגם זעפרן, שהוא ממיני הכורכום, לא אוכלים. אולם לבני ספרד אין בעיה בכורכום. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: שרוול קצר בחולצה: הבנתי כי שרוול קצר הוא מותר אבל לא ראוי. שאלתי היא, כיצד יתכן שזה לא ראוי, ות"ח גדולים מאוד לבשו ולובשים חולצות כאלה (למשל, ראיתי תמונה של הרבי מליובאוויטש עם חולצה קצרה).
תשובה: זה תלוי במנהג המקום. יש מקום שזה נהוג ויש מקומות שזה לא נהוג. ובמקומות שזה לא נהוג, זה נראה זילזול. בגמרא משמע שזה לא ראוי בהגדרת לבוש של גבר, אך מכיוון שהיום זה נהוג בהרבה מקומות קשה לומר שזה אסור. וצריך להסביר את הגמרא שכך היה המנהג במקומם ובמקום שאנחנו נצמאים בו עכשיו המנהג הוא אחרת. ובכל זאת, מכיוון שהדברים נאמרים בגמרא, ההדרכה לכתחילה היא להשתדל להקפיד על שרוול ארוך. אבל אי אפשר לומר ששרוול קצר זה אסור. תשובת הרב זלמן מלמד
שאלה: הלכות פסולי כהונה : האם הבת של ספק כהן היא פסולה לכהונה? האם האחות של ספק כהן פסולה לכהונה (הכוונה לאחים יש אותו אב ואותה אם)?
תשובה: ספק כהן, אם לא ברור האם היא כהן, לוי או ישראל, מותרת לכהונה. אבל ספק חלל, אסורה לכהונה.